
אור קטן
מאת אביב לוז
בימוי האוורד ריפ
מוזיקה יובל מסנר
עיצוב באטריס הל
תלבושות מעיין ריף
תאורה נועם טופליאן
משחק דני איסרליש ונעמה אמית
קומדיה רומנטית ומרגשת העוסקת בזהות היהודית- ישראלית, בעיניהם של ג'ניפר וארז, שני צעירים ייחודיים שהם גם כל אחד מאיתנו.
דצמבר 2009. חנוכה מתקרב.  ג'ניפר בת 19, ילידת ברוקלין, מגיעה לישראל במסגרת פרויקט התנדבות ציוני לעבוד בבית החולים ברזילי באשקלון, ועוברת לגור בדירה קטנה בעיר.
ארז, בן 22 , שהשתחרר משירותו בגולני רק לפני שנה והתגורר באותה דירה התגורר עד אותו יום, בדרכו לשדה התעופה לקראת טיסה לאמריקה.

בעוד זו באה להיות חלק, זה מבקש להתנתק מהמדינה.
תוכניותיו של ארז משתבשות וברגע האחרון הוא נאלץ לחזור לדירה באשקלון מבלי לדעת שזאת כבר נמסרה לדיירת החדשה. הנסיבות  ויד הגורל גורמים להם להעביר יחדיו את חג החנוכה רווי הקאסמים ואזעקות ה"צבע אדום" של אותה שנה. 
המצב הבלתי צפוי, הפערים התרבותיים בין שני הצעירים, והיחס השונה לזהותם הישראלית- יהודית, מזמינים שלל מצבים קומיים ומרגשים, שבמהלכם אור חדש יאיר את את תפיסת עולמם של ג'ניפר וארז לגבי מורשתם היהודית ומקומם בחברה הישראלית.

מורים יקרים, אמו מגישים לכם חומר הכנה לצפייה בהצגה ונושאים לדיון אחריה במטרה להעשיר את חווית הצפייה, להרחיב את עולמם של הצופים ולעודד את מעורבותם בסביבה. צפייה מודרכת ושיחה שמומלצת לקיים לאחר הצפייה, יכולים להעשיר את עולמם של הצופים, אסתטית, רגשית ואינטלקטואלית. 
יש הסבורים כי על מנת ליהנות מיצירה אמנותית די בכך שחווים אותה. יחד עם זאת, אנו מאמינים שההנאה כרוכה גם בהבנת שפת התיאטרון הייחודית, מרכיביה וסימניה. 

כל יצירה אמנותית הינה שילוב של תוכן וצורה.

באמנות התיאטרון מכיל התוכן מסר או אמירה, ואילו הצורה היא הסגנון האמנותי בו המסר מוגש. סגנון אמנותי פירושו משחק, תפאורה, תלבושות, תאורה, מוסיקה ותנועה; בעזרת כל אלה משפיעים התוכן והמסרים של ההצגה על הצופה, מרגשים אותו ומעוררים בו מחשבה.

ליצירה התיאטרלית מורכבות ייחודית משלה: היא תוצאה של שיתוף פעולה בין יוצרים רבים מתחומי אמנויות שונים ולכל אחד מהם תרומה חיונית משלו. יחד הם יוצרים את הצגת התיאטרון, כחוויה חד פעמית הנוצרת כל פעם מחדש, מול קהל צופים אחר, במקום אחר, בזמן אחר.

הצגת תיאטרון היא אפוא יצירה רבגונית ושלמה אשר ביכולתה לברוא עולם חדש, עולם אחר, עולם של אשליה ודמיון, המקרין על עולם המציאות שלנו ומרעיף עליו קסם והנאה. 

מחשבות לדיון לאחר הצפייה בהצגה
א. שאלות המתייחסות לתוכן ההצגה:
1. מהם לדעתך המסרים של ההצגה?

2. האם לאחר הצפייה הבנת יותר את תפיסות העולם השונות של ג'ניפר וארז?

3. האם ג'ניפר שינתה את תפיסתו של ארז? במה?

4. האם ארז שינה את תפיסתה של ג'ניפר? במה?

5. האם בסיום ההצגה ג'ניפר וארז הפכו לאנשים שלמים יותר, טובים יותר, שמחים יותר?

ב. שאלות המתייחסות לסגנון התיאטרלי של ההצגה: 
המחזאי והבמאי 
למחזאי שני כלים עיקריים להביע את האמירה: העלילה והדמויות, אך הבמאי הוא זה שנותן את הפרשנות האחרונה למחזה הכתוב והוא גם האחראי לתיאום כל היוצרים המעורבים ביצירה. 

1. האם המחזאי הצליח לכתוב מחזה המעורר עניין? 

2. האם הבמאי הצליח לביים הצגה מעוררת התרגשות?

3. האם השילוב של שיבושי לשון היה מוצלח?

4. האם הוא היה ברור, מקורי, מפתיע, מצחיק?  
5. מיהם לדעתך הגיבורים של ההצגה? הייתכן 2 גיבורים?
6. מהם הבדלים ומהו הדמיון בין סצנת פתיחת ההצגה וסצנת הסיום שלה, האם הדמויות השתנו? במה?

השחקן
תיאטרון אינו יכול להתקיים ללא שחקן. בהערכת עבודת השחקן אמות מידה רבות: מקוריות, ייחודיות, הומור, עקביות, רגישות.

1. מי הייתה הדמות האהובה עליך? למה? 

2. האם השחקנים עוררו הזדהות עם הדמויות אשר הם הציגו?
תלבושות ואביזרים
התלבושות הן הסימנים החיצוניים של השחקן, הן מספרות לנו על סגנון התקופה והמקום ועל תכונותיה של הדמות. מלבדם קיימים בהצגה גם אביזרי במה (מנורה, תנורי חימום) וגם אביזרי יד (גיטרה, גז מדמיע, מחברת שירים)

1.
כיצד אופיינו הדמויות השונות? 
    2.  באילו אביזרים מקוריים הבחנת במהלך ההצגה? 

התפאורה 
המרכיב העיקרי בחוויה החזותית מאפיין את סגנון ההצגה ומסמן את מקום התרחשותה. ישנו עיצוב מינימליסטי, כאשר רמז אחד מסמל את השלם, או עיצוב ריאליסטי המשחזר את התקופה והמקום באופן מדויק. 

1. האם אהבת את העיצוב של ההצגה? 

2. מהם הפתרונות הייחודיים של המעצב? ( החנוכייה, הקישוטים של חברתו של ארז)
התאורה 

התאורה היא היוצרת את האווירה וממקדת את הסתכלות הצופה.

1.
מה היא מאירה, מדגישה? מה היא מסתירה, מעלימה?
2.
איך היא יוצרת אשליה? (יום - לילה, חום- קור, רגעים רומנטיים ורגעי מתח)
המוזיקה 
המוזיקה בבהצגה היא מקורית, ומטרה ליצור אווירה והתרגשות. לעיתים אין למוזיקה כזאת חיים מעבר להצגה.
1. האם המוזיקה הצליחה ליצור אווירה ולהשפיע עליך?

2. האם היא גם משמשת ליווי לשירים בהצגה? האם הלחן לשירים  היה קליט?

3. האם שמת לב לשימוש בפעלולי קול נוספים (טריקות דלת, אזעקת צבע אדום)?

